Αλληλεπίδραση μεταξύ του αρσενικού (As) και των οξειδίων του μαγγανίου (Mn):
Creators: name: Αποστολίδης, Στυλιανός Απόστολου
Publisher: name: Aristotle University of Thessaloniki
Year: 2010
Subjects: Αρσενικό
Εδαφοβελτιωτικά
Πικροδάφνη
As
Soil amendments
Nerium oleander

description: Η μεταλλευτική δραστηριότητα έχει ως αποτέλεσμα την παραγωγή υλικών με ελάχιστη βιολογική δραστηριότητα, τα οποία συντελούν στη δημιουργία τοξικών συνθηκών, στην αύξηση των επιπέδων ρύπανσης σε έδαφος και ατμόσφαιρα και στην αδυναμία ανάπτυξης οποιασδήποτε μορφής βλάστησης. Το εργαστήριο της Δασικής Εδαφολογίας, προμηθεύτηκε τέτοιου είδους υλικά, σε μεγάλες ποσότητες, από δύο διαφορετικά μεταλλεία. Από το ένα υλικά με μεγάλη περιεκτικότητα σε οξείδια του μαγγανίου, και από το άλλο υλικά με υψηλές αναλογίες αρσενικού. Ο σκοπός του πειράματος ήταν η μελέτη της αλληλεπίδρασης των οξειδίων του μαγγανίου με τα αρσενικά και αρσενώδη ανιόντα, ώστε να διερευνηθεί η δυνατότητα μείωσης της συγκέντρωσης του αρσενικού σε πολύ ρυπασμένες περιοχές. Τα τοξικά αυτά υλικά τοποθετήθηκαν μαζί με έδαφος, γνεύσιο και οργανική ουσία (ριζοφλοιός) σε γλάστρες στο θερμοκήπιο, όπου μελετήθηκε η ανάπτυξη φυτών που είχαν μεταφυτεύθει (Nerium oleander). Τα φυτά αφέθηκαν να αναπτυχθούν για 1 χρόνο, κατά τη διάρκεια του οποίου, κάθε 2 εβδομάδες γινόταν λίπανση και άρδευση. Στα δείγματα που συλλέχτηκαν, διεξήχθησαν χημικές αναλύσεις για την εξαγωγή συμπερασμάτων. Το είδος Nerium oleander αποδείχτηκε κατάλληλο για το συγκεκριμένο πείραμα, αφού κατάφερε να αναπτυχθεί έναντι των τοξικών συνθηκών. Η αλληλεπίδραση του αρσενικού με τα οξείδια μαγγανίου, είχε ως αποτέλεσμα τη δημιουργία σύμπλοκων ενώσεων μεταξύ τους, μείωση της κινητικότητας του αρσενικού στο έδαφος, μικρή συσσώρευσή του στα φυτά, μειωμένη διαθεσιμότητα των οξειδίων του μαγγανίου και ικανοποιητική ανάπτυξη των φυτών. Το υπέργειο τμήμα των φυτών συσσώρευσε περισσότερη βιομάζα σε σχέση με το υπόγειο. Η εργασία αυτή δηλώνει τη δυνατότητα βελτίωσης και αποκατάστασης των λειτουργιών στα διαταραγμένα εδάφη, μέσω της μείωσης της τοξικότητας των ιχνοστοιχείων και των μετάλλων με υψηλές συγκεντρώσεις.
description: Mine activity results in the production of materials with limited biological action, which contribute to the creation of toxic conditions, to the increase in the pollution levels, in soil and atmosphere, and to the impossibility of any form of vegetation to be grown. The soil forestry lab, obtained such kind of material, in large quantities, from two different mines. From the first, materials with high content in manganese oxides and from the second, materials with high proportion of arsenic. The aim of the experiment was the study of the interaction between manganese oxides and arsenic anions, in order to examine the possibility of decreasing the concentration of arsenic in polluted areas. These toxic materials were put together with soil, gneiss and organic matter (rice skin) in flower pots in the greenhouse, were the growth of the plants that were transplanted, was studied (Nerium oleander). The plants were left to grow for a year, during which, every two weeks, fertilization and irrigation was applied. In the samples that were collected, chemical analysis was carried out so as to arrive to conclusions. Nerium oleander was found to be appropriate for the research, since it managed to grow, compared with the toxic conditions. The interaction between arsenic and manganese oxides, resulted in the formation of complexes, reduction of the mobility of arsenic in soil, low accumulation of it in plants, low availability of manganese oxides and satisfying growth of the plants. The oversurface part of the plant, accumulated more biomass than the undersurface. This paper states the possibility of the improvement and restoration of the functions in disturbed soils, through the decrease in toxicity of trace elements and heavy metals.